Ақпаратты алдымен мемлекеттік тілде жариялау керек!
"Ақпаратты алдымен мемлекеттік тілде жариялау керек!" | "https://abai.kz/post/72587"
TITLE: Ақпаратты алдымен мемлекеттік тілде жариялау керек!
URL: https://abai.kz/post/72587
META: "Ақпаратты алдымен мемлекеттік тілде жариялау керек!" | "https://abai.kz/post/72587"
DATE: 01.07.2018
AUTHOR(s): Әміржан Қосанов
TOTAL WORDS: 126
TEXT: Иә, ресми ақпаратты алдымен мемлекеттік тілде жариялау керек! Аудару керек болса, қазақшадан аударылсын! Әдетте қазақ оппозициясы батыс елдеріне бара қалса, кремльдік және іштегі прокремльдік күштер мен БАҚ "олар Батысқа сатылып кеткен" деп шу ете қалатын еді. Мәселен, Еуроодақ пен Еуропарламентте "Ашаршылық" тақырыбын көтеріп едік, ол бастамамызды сын тезіне алып, "қайдағы-жайдағыны еске алып, Қазақстан мен Ресей арасына сына қағып жатыр" деп айыптады. Сталиннің адвокаттары әлі де арамызда бар екен! "Жаңа Қазақстан" Форумының Вашинтонға сапары туралы ақпаратты тек мемлекеттік тілде берген болатынбыз. Онда біз АҚШ-та көтерген билік транзиті, ашаршылық пен Жаңаөзен, бүгінгі саяси тұтқындар, Қытайдағы қазақтар жағдайы өзекті тақырыптарды АҚШ Сенаты, Конгресі және Мемлекеттік департаментінде қозғағанымызды қалың қазақ қолдап отырғаны көріп отырмыз. Алдымен орысша бергенде, прокремльдік күштер баяғыда-ақ улап-шулап, бізді жамандап шығар ма еді? Әміржан Қосанов, саясаткер, Abai.kz
